title: Laezh
text: Al laezh a zo un dourenn, pe ul liñvenn, gwenn he liv, a vez furmet e bronnoù ar bronnegezed e-keit ma vezont o tougen re vihan. 
  
  Ar magadur gwellañ, hag an hini nemetañ a c'haller reiñ d'an darn vuiañ eus ar bronneged bihan eo: ennañ e kavont pezh zo ezhomm da greskiñ. D'ar vugale e c'haller reiñ pe laezh o mamm, o vezañ m'eo ur vronnegez ivez, pe hini ul loen bronnek bennak all, laezh-saout dreist-holl en hon bro.
  
  Goro 
  Dre vras, pa vez kaoz a laezh e vez kaoz eus hini ar saout eta. Evit tennañ laezh digant ur vuoc'h, pe digant ur c'havr pe un dañvadez, pe ur gazeg pe ur gañvalez, e c'heller gwaskañ war begoù o bronnoù, ar pezh a vez anvet goro (ul loen). Er broioù diorroet e vez goroet ar saout (pe ar chatal all) gant un ardivink a reer goroerez anezhañ.
  
  Greanterezh al laezh 
  Produet e vez al laezh e-kreiz atantoù bras er broioù diorroet ken e vez goroet diwar ar saout miliardoù a litradoù laezh, a vo evet pe debret e stumm boued-laezh. 
  
  Peurliesañ e vez tennet an darn vuiañ eus an dienn: diziennet e vez al laezh, ha gant an dienn e vez graet amann.
  
   Kaoz zo bet, e 2008, ne oa ket a-walc'h a laezh ken, ez aje ar prizioù war-raok abalamour da se. 
   Manifester ez eus adarre gant ar saverien saout-laezh abalamour ne vezont ket paeet a-walc'h pa vez gwerzhet keroc'h gant ar stalioù bras.
   E Bro-Sina e vez lakaet traoù kimiek el laezh, ken ez eus bet miliadoù a vugale glañv. Aon zo e c'hoarvezfe kemend-all en hon bro en da-zont.
  
  Al laezh er yezh vrezhonek
  
  Krennlavaroù ha troiennoù
  Gwelit Krennlavaroù diwar-benn al laezh.
   Diouzh o dent e vez goroet ar saout
   Dous evel al laezh
   N'eus ken gwaskañ war e fri hag e teuy laezh
  
  Laezhioù
  
  Gerioù gant laezh enno
  
  Sellout ivez 
  
   amann
   goroerez
   goroerezh
   dienn pe koaven
   dienn-skorn
   kafe-laezh
   kaouled
   ribod
   bara laezh
   riz dre laezh
   yaourt
  
  Laezh en taolennoù
  
  Pennadoù kar 
   Reiñ laezh d'ur bugel
  
  Pennadoù kar 
   L'Ouest en mémoire (Ina) - Sell war giz ouzh an harz labour en industriezh al laezh 1982
   L'Ouest en mémoire (Ina) - Harz labour en industriezh al laezh
   L'Ouest en mémoire (Ina) - Kudennoù industriezh al laezh
  
  Saout
  Desevel
  Gounezerezh
  Laezh